|  |  |
| --- | --- |
|  |  |
| Majandus- jaKommunikatsiooniministeeriuminfo@mkm.ee | Teie: 27.02.2025 nr 3-4/559-4kuupäev digiallkirjas nr 12-4.1/4562-8 |

Vastus päringule

Täname kirja eest.

Viitate oma kirjas ühistranspordireformile, kuid soovime juhtida Teie tähelepanu asjaolule, et nimetatud reform on plaanitud eelkõige riigi eelarveliste vahendite abil korraldatava ühistranspordi reformimiseks.

Paljudes läbi viidud ja hetkel käimasolevates ühistransporditeenuse osutamise riigihangetes on juba nõue kasutada teenuse osutamisel madalapõhjalisi ja paremini ligipääsetavaid sõidukeid. 2024. aastal teenindati avaliku teenindamise lepingu alusel 1 715 liini pea 49 miljoni liinikilomeetri ulatuses. Madala põhjaga busse on 2024. a seisuga maakonnaliinidel 60%. 2027. a lõpuks on prognoositud saavutada 79%. Ka avalik teenindamise lepingu kestvuse ajal vahetavad vedajad pidevalt seni kasutuses olevaid busse välja ja toovad liinile madala põhjaga busse. Seega julgeme väita, et suundumus avaliku liiniveo ligipääsetavamaks muutmiseks käib pideva protsessina.

Rõhutame veelkord, et kaugliinide teenindamiseks sellised sõidukid ei sobi oma konstruktsiooni ja liikumiskiiruse piirangu tõttu. Teete oma kirjas ettepaneku, et kommertsvedajate osas muuta regulatsioone, mis sisuliselt muudaks ligipääsetavate busside omamise kohustuslikuks. Sellist kohustust kommertsvedajale ilma selle eest riigipoolset toetust maksmata, kehtestada ei ole võimalik. Selline kohustus viib kommertsliinide sulgemiseni, mis tähendab, et riik koostöös ühistranspordikeskustega peab leidma lahenduse ära jääva teenuse asendamiseks. See omakorda tekitab täiendava koormuse riigieelarvele.

Oleme valmis tegema Teiega koostööd, et leida parimad võimalikud lahendused, et suurendada puuetega isikute võimalusi rohkem kasutada kommertsbussiliine. Samuti oleme nõus kaasama nii Teid kui ka Puuetega Inimeste Koda ligipääsetavuse parendamise küsimuses olemasolevate regulatsioonide muudatuste ettevalmistamisse.

Lugupidamisega

(allkirjastatud digitaalselt)

Andres Ruubas

osakonnajuhataja

ühistranspordiosakond